Niin

**Niin** on suomalaisen iskelmälaulaja Lea Lavenin kolmas, vuonna 1974 julkaistu studioalbumi. Levy koostuu pelkästään ulkomaisista käännöskappaleista eikä sillä ole yhtään suomalaista sävellystä. Kappaleiden alkuperäisinä esittäjinä ovat olleet muun muassa David Bowie, Carpenters, Diana Ross ja Wings. Suurimman osan albumin kappaleista on kääntänyt Chrisse Johansson, joka toimi myös levyn tuottajana.

Albumin tunnetuimpia kappaleita ovat samalla singlellä julkaistut ”Tumma nainen” ja nimikappale ”Niin”, joista jälkimmäinen oli yksi ilmestymisvuotensa suurimmista hittikappaleista. Itse albumi oli Lavenin ensimmäinen, joka nousi Suomen albumilistalle.

## Kappalemateriaali
Levyn avausraita ”Ja silti jään” on käännös italialaislaulaja Minan pop-kappaleesta ”E poi…”. Irina Milan levytti kappaleen samana vuonna julkaistulle albumilleen *[[Milankolia]]*. ”Niin paljon” muistetaan parhaiten yhdysvaltalais-duo Carpenterien esittämänä nimellä ”We’ve Only Just Begun”. Johansson käänsi brittiläislaulaja Paul Da Vincin kappaleen ”Your Baby Ain’t Your Baby Anymore” suomeksi nimellä ”Menneet ovat menneitä”. ”Tumma nainen” puolestaan on käännös yhdysvaltalaislaulaja Cherin hittikappaleesta ”Dark Lady”, joka kertoo ennustajasta. Laven levytti kappaleen uudestaan Markku Johanssonin sovittamana albumilleen *[[Rakkaus (Lea Lavenin albumi)|Rakkaus]]* vuonna 1986. Myös Ami Aspelund levytti kappaleesta oman version samana vuonna julkaistulle esikoisalbumilleen *[[Ami (albumi)|Ami]]*. Diana Rossin tulkitsema ”Last Time I Saw Him” suomennettiin Johanssonin toimesta nimellä ”Jää vielä aamuun”. A-puolen päättää Carpenters-yhtyeen tunnetuimpiin kappaleisiin lukeutuva ”Yesterday Once More”, joka levytettiin vuonna 1973 Katri Helenan albumille *[[Kun kohdattiin]]* Heikki Harman eli Hectorin suomentamana. ”Tumman naisen” tavoin kappale sisältyi myös Ami Aspelundin Ami-albumille.

B-puolen avaa levyn nimikappale ”Niin”, joka on käännös italialaislaulaja Gigliola Cinquettin kappaleesta ”Sì”. Cinquetti osallistui kappaleella vuoden 1974 Eurovision laulukilpailuun häviten kuudella pisteellä Abban ”Waterloolle”. Myös Fredi levytti kappaleen samana vuonna albumilleen *[[Avaa sydämesi mulle]]*. ”Tämän ajan hylkään” on käännös James Taylorin kappaleesta ”Night Owl”. Vexi Salmi käänsi David Bowien kappaleen ”The Man Who Sold the World”, joka julkaistiin Bowien samannimisellä albumilla vuonna 1970. Laven teki vuonna 1974 singlen Taifuuni-yhtyeen kanssa, jolle sisältyi kappaleet ”King Kong” ja ”Mennään viidakkoon”. ”King Kong” -kappaleen tulkitsi alun perin irlantilaisyhtye Lily & Chips. ”Mennään viidakkoon” puolestaan on käännös Paul McCartneyn Wings-yhtyeen kappaleesta ”Mrs. Vanderbilt”, joka julkaistiin yhtyeen kolmannella studioalbumilla *[[Band on the Run]]* vuonna 1973. Levyn toisiksi viimeinen kappale ”Supertähti” tuli tunnetuksi Carpenterien esittämänä nimellä ”Superstar”.

## Kappaleet
; A-puoli
# 
# 
# 
# 
# 
# 

; B-puoli
# 
# 
# 
# 
# 
# 

## Singlet

## Tekijät
### Muusikoita
* Lea Laven – laulu
* Al Capps – kapellimestari (”Tumma nainen”)
* Gianfranco Monaldi – kapellimestari (”Niin”)
* Ari Oinonen – kapellimestari (1, 3, 8, 11), kuoronjohtaja (”Jää vielä aamuun”)
* Esa Kotilainen – kosketinsoittimet (10, 12)
* Heikki Laurila – kitarat (1)
* Eero Lupari – kitarat (1, 3, 8, 10, 12)
* Matti Tyni – sähköbasso (10, todennäköisesti 12)
* Ilpo Kallio – rummut (1)
* Ilmo ”Bruno” Korpela – rummut (10, todennäköisesti 12)
+
* Heikki Jäntti – huuliharppu (1)
* Juhani Aaltonen – sopraanosaksofoni (”Supertähti”)
* Kalle Fält tai Julius Heikkilä – saksofonit (”Mennään viidakkoon”)
* Jörgen Petersen – trumpetti (”Supertähti”)
* Ami Aspelund – taustalaulut (2, 6, 11)
* Pirjo Bergström – taustalaulut (4, 7)
* Kalle Fält – taustalaulut (todennäköisesti ”King Kong”)
* Maija Hapuoja – taustalaulut (1, 3, 8)
* Carita Holmström – taustalaulut (kaikki paitsi 10 & 12)
* Martti Metsäketo – taustalaulut (2, 6, 9, 11)
* Irma Tapio – taustalaulut (1, 3–5, 7, 8)

### Tuotanto
* Chrisse Johansson – tuottaja
* Paul Jyrälä / Finnvox-studiot, Helsinki – äänitys
* Ilmari Kostiainen – valokuvat
* Seppo Järvinen – ulkoasu

## Lähteet
* 
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet